MUNICIPIUL SATU MARE

Aparatul De Specialitate al Primarului

Serviciul Patrimoniu, Concesionări, Închirieri

Nr. 8035/05.02.2024

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri, formulează următorul:

**RAPORT DE SPECIALITATE**

la proiectul de hotărâre privind radierea construcției – casă din CF nr. 188185 Satu Mare de sub A1.1

Prin cererea numitei Petrăchioaie Alice, în calitate de proprietar a unui imobil – casă situat în Satu Mare pe str. Corvinilor nr. 58, înregistrată la Primăria Municipiului Satu Mare sub nr. 57.507/13.10.2022, se solicită cumpărarea imobilului – teren în suprafață de 43 mp, înscris în CF nr. 188185 Satu Mare (nr. CF vechi 1663 Satu Mare) sub nr. top 2874.

Conform CF nr. 182272 Satu Mare cu nr. cadastral 182272, solicitanta are un drept de proprietate asupra unui imobil – teren cu casă situat în Satu Mare, str. Corvinilor nr. 58, cumpărat conform actului notarial nr. 93/16.03.2022.

Din înscrierile de sub B1 din CF nr. 188185 Satu Mare sub nr. top 2874 terenul în suprafață de 43 mp este în proprietatea Statului Român iar potrivit înscrierilor de sub A1.1 a fost înscris dreptul de proprietate privată al Statului Român prin Municipiul Satu Mare asupra imobilului - casă. Datorită faptului că la momentul înscrierii dreptului de proprietate în favoarea Statului Român prin Municipiului Satu Mare asupra terenului în suprafață de 43 mp, prin Decretul nr. 92/01.01.1950 emis de Consiliul Popular al Municipiului Satu Mare, nu a fost radiată casa care era înscrisă sub A.1.1. a cărții funciare nr. 188185 Satu Mare (CF nr. vechi 1663), casă care a fost demolată sau s-a auto demolată, este necesară actualizarea datelor din cartea funciară în concordanță cu realitatea.

Faptul că această construcție nu mai există este confirmată și prin nota internă a Biroului Finalizări Construcții nr. 5665/26.01.2024.

 Deoarece imobilul - casă în realitate nu mai există, se impune reglementarea situației prin rectificarea cărții funciare, în sensul radierii dreptului de proprietate a Statului Român prin Municipiului Satu Mare, asupra imobilului - casă din cartea funciară nr. 188185 Satu Mare.

Date fiind cele prezentate, în conformitate cu prevederile art. 907 și art. 908 din Codul civil, ale Legii cadastrului și publicității imobiliare, ale Regulamentului de recepție și înscriere în evidențele de cadastru și carte funciară cât și ale prevederile art. 87 alin. (5) și art. 129 alin. (2) lit. c) precum și art. 139 alin. (3) lit. g) și art. 196 alin. (1) lit. a) din O.U.G. nr. 57/20019 privind Codul administrativ, cu modificările și completările ulterioare, este necesară și oportună inițierea unui proiect de hotărâre, în sensul radierii casei de sub A1.1. din CF nr. 182272 Satu Mare.

Față de cele expuse mai sus și fiind îndeplinite prevederile O.U.G nr. 57/2019 privind Codul administrativ, cu modificările și completările ulterioare, supun spre analiză și aprobare Consiliului local al Municipiului Satu Mare, prezentul proiect de hotărâre.

 Șef serviciu Consilier

 Faur Mihaela Văscan Adrian

Faur Mihaela/2ex